b'\n_START_ARTICLE_\nLeopold Hari\n_START_SECTION_\n\xc5\xbdivljenjepis\n_START_PARAGRAPH_\nLeopold Hari se je rodil 19. oktobra leta 1901 v Panovcih na Gori\xc4\x8dkem v stari, ugledni plemi\xc5\xa1ki druzini. \xc5\xa0olal se je na evangeli\xc4\x8danskem liceju v \xc5\xa0opronu, kjer je maturiral in \xc5\xa1tudiral na evangeli\xc4\x8danski teolo\xc5\xa1ki fakulteti. Po koncanem \xc5\xa1tudiju je bil administrator sobo\xc5\xa1kega seniorja \xc5\xa0tefana Kova\xc4\x8da v Lendavi. Zelo zgodaj se je za\xc4\x8del ukvarjati s politiko. Ze kot \xc5\xa1tudent je bil prista\xc5\xa1 Kleklove ljudske stranke, nato pa, ko je uvidel njene narodnostne zmote, za\xc4\x8del urejati urejati \xc4\x8dasopis Na\xc5\xa1e novine. V Kova\xc4\x8devem duhu se je ognjevito zavzemal za prekmurski jezik, ki je bil pod velikim udarom od razpada Avstro-Ogrske. Leta 1929 se je v Sombothelu poro\xc4\x8dil z Olgo Szakonyi, ki mu je leta 1932 rodila sina Tiborja._NEWLINE_Najprej je opravljal kaplansko sluzbo v Gornjih Petrovcih in nato leta 1927 nastopil sluzbo rednega duhovnika v Domanj\xc5\xa1evcih, kjer je slu\xc5\xbeboval do leta 1946, ko je bil po Kova\xc4\x8devi smrti izvoljen za rednega duhovnika v Murski Soboti. Leta 1928 je zgradil novo zupni\xc5\xa1ce v Domanj\xc5\xa1evcih. Med obema vojnama je v D\xc3\xbc\xc5\xa1evnem listu objavljal \xc5\xa1tevilne teolo\xc5\xa1ke in moralno-filozofske \xc4\x8dlanke. Leta 1948 je bil izvoljen za seniorja evangeli\xc4\x8danske cerkve v LR Sloveniji. To slu\xc5\xbebo je opravljal do leta 1953 in nato med leti 1959 ter 1965. Upokojil se je leta 1977. Umrl je 23. avgusta 1980 v starosti 79 let. Pokopan je na mursko-sobo\xc5\xa1kem pokopali\xc5\xa1\xc4\x8du.'